תקנות שירות בטחון (מיועדים לשירות בטחון ויוצאי צבא השוהים בחוץ לארץ)

{{ח:התחלה}}
{{ח:כותרת|תקנות שירות בטחון (מיועדים לשירות בטחון ויוצאי צבא השוהים בחוץ לארץ), תשל״ב–1972}}
{{ח:קטע3||תקנות בדבר מיועדים לשירות בטחון ויוצאי צבא השוהים בחוץ לארץ}}

{{ח:פתיח-התחלה}}
{{ח:תיבה|ק״ת תשל״ב, 1728|תקנות שירות בטחון (מיועדים לשירות בטחון ויוצאי צבא השוהים בחוץ לארץ)|https://olaw.org.il/takanot/takanot-2902.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירות בטחון#סעיף 57|סעיפים 38}} {{ח:חיצוני|חוק שירות בטחון#סעיף 57|ו־45}} {{ח:חיצוני|חוק שירות בטחון|לחוק שירות בטחון, תשי״ט–1959 [נוסח משולב]}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”קונסול“ – קונסול כללי, קונסול או סגן קונסול, ובנציגות דיפלומטית – בעל תואר דיפלומטי הממונה על המדור הקונסולרי באותה נציגות, הפועלים בתפקידיהם הקונסולריים בחוץ לארץ ואשר בשטח פעולתם או בסמוך לו שוהה המיועד לשירות בטחון או יוצא־הצבא;
{{ח:ת|סוג=הגדרה}} ”נספח צבאי“ – לרבות סגן נספח צבאי ועוזר נספח צבאי;
{{ח:ת|סוג=הגדרה}} ”נציגות דיפלומטית“ – לרבות שגרירות וצירות;
{{ח:ת|סוג=הגדרה}} ”רשות מוסמכת“ – מי ששר הבטחון העביר לו את הסמכות לפי {{ח:חיצוני|חוק שירות בטחון#סעיף 36|סעיף 28 לחוק}}, ומקום כהונתו בישראל.

{{ח:סעיף|2|התייצבות מיועד לשירות בטחון לרישום ולבדיקה מוקדמת בחוץ לארץ}}
{{ח:ת}} מיועד לשירות בטחון השוהה בחוץ לארץ והוא נקרא בצו לרישום לפי {{ח:חיצוני|חוק שירות בטחון#סעיף 3|סעיף 3 לחוק}}, או שאגב ביצוע הרישום הוא נקרא בצו לבדיקה מוקדמת כאמור {{ח:חיצוני|חוק שירות בטחון#סעיף 4|בסעיף 3א לחוק}}, רשאי קונסול, לפי בקשתו של המיועד לשירות בטחון, להתיר לו להתייצב בפניו לא יאוחר מאשר במועד שנקבע בצו לרישום ולהתיר לו להתייצב לבדיקה מוקדמת בפני רופא אמון של הקונסוליה או של הנציגות הדיפלומטית.

{{ח:סעיף|3|התייצבות מיועד לשירות בטחון השוהה בחוץ לארץ לקביעת כשרו הרפואי}}
{{ח:תת|(א)}} מיועד לשירות בטחון השוהה בחוץ לארץ והוא נקרא בצו לבדיקה כאמור {{ח:חיצוני|חוק שירות בטחון#סעיף 5|בסעיפים 4}} {{ח:חיצוני|חוק שירות בטחון#סעיף 6|או 5 לחוק}}, רשאי קונסול, לפי בקשתו של המיועד לשירות בטחון, להתיר לו להתייצב לבדיקה בפני רופא אמון של הקונסוליה או של הנציגות הדיפלומטית.
{{ח:תת|(ב)}} הקונסול יעביר את ממצאי הבדיקה לועדה הרפואית בישראל והיא תחליט על סמך ממצאים אלה אם היא מוצאת את המיועד לשירות בטחון כשר לשירות, בלתי כשר לשירות או בלתי כשר ארעית לשירות.

{{ח:סעיף|4|דחיה או פטור למיועד לשירות בטחון השוהה בחוץ לארץ}}
{{ח:תת|(א)}} מיועד לשירות בטחון השוהה בחוץ לארץ שהתייצב לרישום בהתאם להוראות {{ח:פנימי|סעיף 2|תקנה 2}} וביקש לדחות את מועד התייצבותו לשירות בטחון, או ביקש מיועד לשירות בטחון כאמור שהוא יוצא צבא לפטור אותו מחובת שירות בטחון, יעביר הקונסול את הבקשה לרשות המוסמכת.
{{ח:תת|(ב)}} כל עוד לא נתקבלה החלטת הרשות המוסמכת בענין הבקשה, רשאי הקונסול לדחות את מועד התייצבות המבקש לשירות בטחון ובלבד שתקופת הדחיה לא תעלה על שלושה חדשים.
{{ח:תת|(ג)}} התייצב מיועד לשירות בטחון כאמור לרישום בישראל, לא ידחה הקונסול את מועד התייצבותו לשירות בטחון, אלא מטעמים מיוחדים ולתקופה שאינה עולה על חודש ימים.

{{ח:סעיף|5|צו אישי למיועד לשירות בטחון}}
{{ח:ת}} על אף האמור בתקנות אלה רשאי פוקד להורות למיועד לשירות בטחון השוהה בחוץ לארץ, בצו אישי, להתייצב בישראל למילוי כל חובה לפי {{ח:חיצוני|חוק שירות בטחון#פרק ב|הפרק השני לחוק}} או להתייצב לשירות סדיר או לשירות מילואים, הכל במקום ובזמן שנקבעו בצו.

{{ח:סעיף|6|דחיה או פטור ליוצא צבא השוהה בחוץ לארץ}}
{{ח:תת|(א)}} יוצא צבא הנמנה עם הכוחות הסדירים והוא מבקש בהיותו בחוץ לארץ לדחות המשך שירותו או לפטור אותו מחובת השירות, יגיש על כך בקשה בכתב לנספח צבאי, ואם אין באותה ארץ נספח צבאי – לקונסול; הנספח הצבאי או הקונסול יעבירו את הבקשה לרשות המוסמכת.
{{ח:תת|(ב)}} כל עוד לא נתקבלה החלטת הרשות המוסמכת בענין הבקשה, רשאי הנספח הצבאי או הקונסול לדחות מדי פעם את מועד התייצבותו של יוצא צבא כאמור לתקופה של שבועיים, ובלבד שתקופת הדחיה הכוללת לא תעלה על חדשיים.

{{ח:סעיף|7|אימות פרטים}}
{{ח:ת}} מיועד לשירות בטחון או יוצא צבא השוהים בחוץ לארץ, אשר פנו לקונסול או לנספח צבאי לפי תקנות אלה, ימסרו בכתב ויאשרו בחתימת ידם את כל הפרטים הנדרשים בגליונות הרישום ובטופסי הבקשה לגבי רישום לשירות בטחון, לגבי בדיקות לקביעת כושר רפואי או כללי לשירות בטחון או לגבי בקשות דחיה או פטור, ולפי דרישת הקונסול או הנספח הצבאי יציגו בפניהם או ימסרו להם תעודות לאימות הפרטים האמורים.

{{ח:סעיף|8|תחולה}}
{{ח:ת}} תקנות אלה חלות על מיועד לשירות בטחון ועל יוצא צבא השוהים כדין בחוץ לארץ.

{{ח:סעיף|9|שמירת דינים}}
{{ח:ת}} האמור בתקנות אלה אינו בא לגרוע מכל דין אחר.

{{ח:סעיף|10|ביטול}}
{{ח:ת}} תקנות שירות הבטחון (יוצאי צבא השוהים בחוץ לארץ), תשט״ז–1955 – בטלות.

{{ח:סעיף|11|תחילה}}
{{ח:ת}} תחילתן של תקנות אלה לאחר שלושים יום מיום פרסומן.

{{ח:סעיף|12|השם}}
{{ח:ת}} לתקנות אלה ייקרא ”תקנות שירות בטחון (מיועדים לשירות בטחון ויוצאי צבא השוהים בחוץ לארץ), תשל״ב–1972“.

{{ח:חתימות|א׳ באלול תשל״ב (11 באוגוסט 1972)}}
* '''משה דיין'''
שר הבטחון
{{ח:סוגר}}
{{ח:סוף}}
[[קטגוריה:בוט חוקים]]